RAGNI BIRMANI 227 
apicem vero nigro-pilosi; coxae apice subter anguste clariores. 
Scutum abdominis dorsuale, cujus margo anticus in medio sat 
anguste et leviter emarginatus est, utrinque vero latissime et 
levissime emarginatus vel bis sub-sinuatus, marginem posticum 
multo fortius quam anticum rotundatum habet, in medio trun- 
catum vel levissime rotundatum, utrinque levissime bis sinuatum. 
Longitudo scuti maxima (in medio) duplam longitudinem laterum 
aequat; inter spinas anticas et medias latera brevissima sunt, 
rotundato-emarginata, ut videtur posteriora versus paullo divari- 
cantia. Ocelli sive sigilla marginalia antica 10, postica 9; spatium 
inter bina extima marginalium lateralium, ad basin spinarum 
anteriorum sita, diametrum maximam horum sigillorum paullo 
superat. Sigillorum marginalium anticorum lateralia tria utrinque, 
mediocria et (exteriora saltem) oblonga, et spatiis diametro sua 
breviore paullo minoribus disjuncta, in lineam rectam paullulo 
obliquam sunt disposita; marginalium anticorum quattuor media, 
iis duplo, immo triplo minora (breviora), lineam rectam paullo 
ante ea formant. Sigillorum marginalium posticorum lateralia 4 
(utrinque 2) lineam leviter procurvam formare dici possunt; 
marginalia postica media 5, in lineam rectam non parum pone 
ea disposita, minuta sunt (extima duo tamen interdum reliquis 
tribus non parum majora) et spatiis diametro sua majoribus 
disjuncta. Sigilla 4 centralia mediocria et (posteriora praesertim) 
transversa trapezium formant, quod antice parum, postice eviden- 
tissime latius est quam longius. Antica horum sigillorum parum 
ante lineam rectam basin spinarum mediorum antice tangentem 
locum tenent; antica, ut postica, spatio diametrum suam majorem 
non parum superanti inter se disjuncta sunt; spatia, quibus postica 
a proximo (interno) marginalium lateralium posticorum sunt sepa- 
rata, diametro majore hujus sigilli paullo minora sunt, diametrum 
majorem sigilli centralis posterioris circiter aequantia. Scutum 
nitidum est, in margine granulosum; spinae omnes nitidae , 
cyaneo-nigrae, nigro- (non albo- quoque) pilosae, paullo granu- 
losae, mediae in lateribus densius granuloso-rugosae. Ad formam 
et longitudinem paullo variant spinae mediae: paene a basi ad 
circa */, longitudinis aut plane cylindratae sunt, aut sensim 
